Clésio

Clésio Palmirim David Baúque (s. 11. lokakuuta Maputo, Mosambik) on mosambikilainen jalkapalloilija, joka edustaa Mosambikin maajoukkuetta ja suomalaista FC Honkaa. Baúque painaa 72 kiloa. 174-senttinen ja 28-vuotias Baúque on vasemman laitahyökkääjän lisäksi pelannut oikeaa laitahyökkääjää sekä laitalinkkiä, piilokärkeä, oikeaa laitapuolustajaa, ja vasenta laitalinkkiä. Baúque siirtyi FC Honkaan madeiralaisesta CS Marítimosta ilmaissiirrolla helmikuussa 2023. Baúque on pelannut Veikkausliigassa 10 ottelua, joissa kolme maalia. Mosambikin maajoukkueessa Baúque on pelannut 40 ottelua, joissa viisi maalia, yksi niistä alle 20-vuotiaiden maajoukkueessa. Huhtikuussa 2023 Transfermarkt arvioi Baúquen arvon olleen noin 200 tuhatta euroa.
Seurajoukkueura.
SL Benfica.
Baúque aloitti ammattilaisuransa Mosambikin liigassa Ferroviáriossa. Baúque oli Mosambikin liigan paras maalintekijä kuudella maalilla, jonka jälkeen hän siirtyi SL Benfican alle 19-vuotiaiden joukkueeseen. Baúque teki joukkueessa yhdeksässä ottelussa kaksi maalia.
Vuoden 2014 maaliskuussa Baúque lainattiin Yhdysvaltain kolmannelle sarjatasolle Penn FC:seen. Siellä hän debytoi huhtikuussa Wilmington Hammerheadsia vastaan tasapelissä. Debyyttimaalinsa Baúque teki 5-3 -kotivoitossa Dayton Dutch Lionsia vastaan. Ottelussa hän teki kaksi maalia, minuuteilla 19' ja 23'. Viimeiset maalinsa Baúque teki ottelussa Rochester Rhinosia vastaan kahdella maalilla. Nuo maalit syntyivät minuuteilla 37' ja 42'. Yhteensä Baúque pelasi Pennissä 19 ottelua, joissa viisi maalia.
Lainan jälkeen Baúque debytoi Benfican B-joukkueessa 20 vuoden iässä Leixões SC:tä vastaan. Benfica-ajallaan hän pelasi 13 ottelua, tehden yhden maalin Vitória Guimarães SC:n B-joukkuetta vastaan. Baúque pelasi myös yhden Portugalin pääsarjatason ottelun CD Tondelaa vastaan.
Panetolikos FC.
30. tammikuuta 2016 Baúque siirtyi kreikkalaisseura Panetolikos FC:seen ilmaissiirrolla, debytoiden reilun viikon jälkeen Panioniosia vastaan. Baúque osui Panetolikosin paidassa ensimmäistä kertaa Iraklis Thessalonikia vastaan. Samalla kaudella hän teki maalin myös Kreikan cupissa: vierasottelussa GS Kallitheaa vastaan. Baúque pelasi Panetolikoksessa kaksi ja puoli kautta, pelaten yhteensä 66 ottelua ja tehden viisi maalia. 
İstanbulspor.
Heinäkuussa 2018 Baúque teki sopimuksen turkkilaisen İstanbulsporin kanssa. Baúque debytoi joukkueessa 13. elokuuta 2018 Afyonsporia vastaan. 
FK Gabala.
Baúque kirjoitti sopimuksen FK Gabalassa heinäkuussa 2019. Hän pelasi kaikki kauden 2019–2020 ottelut lukuun ottamatta kolmea liigaottelua FK Sabailia, Neftchi Bakua ja Qarabağ FK:ta vastaan. Kauden päätteeksi Baúquella oli 22 ottelussa kolme tehtyä maalia.
Zirə Futbol Klubu.
Baúque liittyi Zirə FK:seen heinäkuussa 2020. Ensimmäistä kertaa maalin Baúque teki ottelussa Keşlə FK:ta vastaan syyskuussa 2020. Kaikki viisi maaliaan Baúque teki pelatessaan vasempana laitahyökkääjänä. Baúque teki myös kolme maaliin johtanutta syöttöä Zirə FK:ssa.
FC Honka.
Helmikuussa 2023 Baúque teki monivuotisen sopimuksen espoolaisessa FC Hongassa. Debyytin Baúque teki Metroderbyssä HJK:ta vastaan huhtikuussa 2023.
Maajoukkueura.
Debyyttinsä Mosambikin maajoukkueessa Baúque teki vuonna 2011 vuoden 2014 MM-karsinnoissa Komoreita vastaan 17 vuoden iässä, tehden pelissä myös yhden maalin. Baúque myös teki maalin Mosambikin alle 20-vuotiaiden maajoukkueessa Portugalin alle 17-vuotiaiden maajoukkuetta vastaan ystävyysottelussa. Kaiken kaikkiaan Baúque on tehnyt maajoukkueessa viisi maalia 40 ottelussa.
Saavutukset.
Päivitetty 4. kesäkuuta 2023.
SL Benfica